KOMISSION ASETUS (EY) N:o 2451/95, annettu 19 päivänä lokakuuta 1995, asetuksessa (ETY) N:o 2861/93 Japanista, Taiwaninsta ja Kiinan kansantasavallasta peräisin olevien tiettyjen magneettilevyjen (3,5 tuuman mikrolevyt) tuonnissa säädettyjen polkumyynnin vastaisten toimenpiteiden kiertämistä Kanadasta, Hongkongista, Intiasta, Indonesiasta, Macaosta, Malesiasta, Filippiineiltä, Singaporesta ja Thaimaasta peräisin olevien tiettyjen magneettilevyjen (3,5 tuuman mikrolevyt) tuonnilla koskevan tutkimuksen aloittamisesta ja kyseisen tuonnin saattamisesta rekisteröinnin alaiseksi



Virallinen lehti nro L 252 , 20/10/1995 s. 0009 - 0011



KOMISSION ASETUS (EY) N:o 2451/95, annettu 19 päivänä lokakuuta 1995, asetuksessa (ETY) N:o 2861/93 Japanista, Taiwaninsta ja Kiinan kansantasavallasta peräisin olevien tiettyjen magneettilevyjen (3,5 tuuman mikrolevyt) tuonnissa säädettyjen polkumyynnin vastaisten toimenpiteiden kiertämistä Kanadasta, Hongkongista, Intiasta, Indonesiasta, Macaosta, Malesiasta, Filippiineiltä, Singaporesta ja Thaimaasta peräisin olevien tiettyjen magneettilevyjen (3,5 tuuman mikrolevyt) tuonnilla koskevan tutkimuksen aloittamisesta ja kyseisen tuonnin saattamisesta rekisteröinnin alaiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muista kuin Euroopan yhteisön jäsenvaltioista polkumyynnillä tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1), sellaisena kuin se on viimeksi muutettuna asetuksella (EY) N:o 1251/95 (2), ja erityisesti sen 13 ja 14 artiklan, on kuullut neuvoa-antavaa komiteaa asiasta, sekä katsoo, että A. PYYNTÖ (1) Komissio on vastaanottanut asetuksen (EY) N:o 3283/94 (jäljempänä `perusasetus`) 13 artiklan 3 kohdan mukaisen pyynnön tutkia neuvoston asetuksessa (ETY) N:o 2861/93 (3) Japanista, Taiwanista ja Kiinan kansantasavallasta peräisin olevien tiettyjen magneettilevyjen (3,5 tuuman mikrolevyt) tuonnissa säädettyjen polkumyynnin vastaisten toimenpiteiden väitettyä kiertämistä Kanadasta, Hongkongista, Intiasta, Indonesiasta, Macaosta, Malesiasta, Filippiineiltä, Singaporesta ja Thaimaasta peräisin olevien 3,5 tuuman mikrolevyjen tuonnilla, saattaa kyseinen tuonti tulliviranomaisten rekisteröinnin alaiseksi perusasetuksen 14 artiklan 5 kohdan nojalla ja soveltaa perustelluissa tapauksissa mainittuja polkumyyntitulleja 3,5 tuuman mikrolevyjen jälkimmäisistä maista tapahtuvaan tuontiin. B. HAKIJA (2) Pyynnön on jättänyt Committee of European Diskette Manufacturers (Diskma). C. TUOTE (3) Asianomainen tuote on 3,5 tuuman mikrolevyjä, joita käytetään digitaalisen tietokoneen koodattujen tietojen tallentamiseen ja säilyttämiseen ja jotka luokitellaan tällä hetkellä CN-koodiin ex 8523 20 90. Kyseinen CN-koodi annetaan ainoastaan ohjeellisena, ja sillä ei ole sitovaa vaikutusta tuotteen luokitukseen. D. TODISTEET (4) Pyynnössä esitetään riittävästi todisteita osoittamaan perusasetuksen 13 artiklan 1 kohdassa säädettyjen edellytysten mukaisesti, että Kiinan kansantasavallasta ja Taiwanista peräisin olevien 3,5 tuuman mikrolevyjen tuonnissa käyttöön otettuja polkumyyntitulleja kierretään edellä 1 kohdassa luetelluista maista peräisin olevalla tuonnilla. (5) Todisteet ovat seuraavat: a) Kyseessä olevien maiden ja Euroopan yhteisön välisessä kaupankäynnissä on tapahtunut selvä muutos. Esimerkiksi maista, joita pyyntö koskee, tapahtuvan tuonnin markkinaosuus kasvoi 21 prosentista 36 prosenttiin vuosina 1992-1994. Kiinan kansantasavallan ja Taiwanin vastaavat luvut ovat laskeneet melkein saman verran; vuoden 1993 huhtikuussa otettiin käyttöön väliaikaiset tullit kyseisistä maista tapahtuvassa tuonnissa, jonka markkinaosuus on laskenut 20 prosentista 4 prosenttiin vuosina 1992-1994. Kaupankäynnissä tapahtuneen muutoksen väitetään johtuvan käytännöstä, johon ei löydy muita riittäviä syitä tai taloudellisia perusteluja kuin polkumyyntitullien olemassaolo. Väitetään, että luetelluissa maissa suoritetaan etupäässä Kiinan kansantasavallassa ja Taiwanissa valmistettujen 3,5 tuuman mikrolevyjen jälleenlastausta. Koska tuotanto pysyy kyseisissä maissa, jälleenlastauksella ei ole muita vaikutuksia kuin kustannusten nousu. Ainoa väitetty perustelu tälle ylimääräiselle vaiheelle on sellaisten joidenkin vähäisten toimintojen (merkitseminen, uudelleenpakkaaminen) suorittaminen jälleenlastausmaissa, joiden tarkoituksena on antaa tuotteelle sellainen alkuperä, johon kyseisiä polkumyyntitulleja ei sovelleta. b) Lisäksi väitetään, että polkumyyntitullien korjaavia vaikutuksia kierretään kyseessä olevan tuonnin hintojen ja määrien osalta. Japanista, Taiwanista ja Kiinan kansantasavallasta peräisin olevien 3,5 tuuman mikrolevyjen tuonnissa käyttöön otettujen polkumyyntitullien tarkoituksena oli nostaa hintoja riittävästi vahingollisen polkumyynnin poistamiseksi. Hakijan mukaan näin ei kuitenkaan ole tapahtunut: kokonaistuontiarvot ovat laskeneet 18 ecusta kilogrammalta ennen polkumyyntitullin käyttöönottoa vuonna 1993 13 ecuun vuonna 1994. Tämä suuntaus on vielä voimakkaampi sellaisista maista tapahtuvan tuonnin osalta, joiden kautta kiertämisen väitetään tapahtuvan. c) Lopuksi väitetään, että maista, joita pyyntö koskee, tuodaan polkumyynnillä aikaisemmin vahvistettuihin normaaliarvoihin verrattuna. Tuontihintojen jatkuva lasku ja pyynnössä olevat tiedot tukevat väitettä siitä, että kyseisistä maista tapahtuvan tuonnin hinnat ovat kaikissa tapauksissa alun perin Japanin, Taiwanin ja Kiinan kansantasavallan osalta vahvistettuja normaaliarvoja alhaisempia. E. MENETTELY (6) Pyynnössä olevien todisteiden perusteella komissio on päättänyt, että on olemassa riittävät todisteet tutkimuksen aloittamiseksi perusasetuksen 13 artiklan 3 kohdan nojalla ja tutkimuksen kohteena olevista maista tapahtuvan tuonnin rekisteröimiseksi mainitun asetuksen 14 artiklan 5 kohdan nojalla. i) Kyselylomakkeet (7) Saadakseen tutkimuksensa kannalta välttämättöminä pitämiään tietoja komissio lähettää kyselylomakkeet pyynnössä mainituille viejille ja tarpeen mukaan riippuvuussuhteessa oleville tuojille. Samanaikaisesti kyselylomake lähetetään tiedossa oleville viejien edustaville yhdistyksille. Yhteisön tuottajilta voidaan pyytää tietoja tarpeen mukaan. (8) Tutkimuksen kohteena olevissa maissa olevia viejiä olisi kehotettava ottamaan viipymättä yhteyttä komissioon saadakseen selville, mainitaanko ne pyynnössä. Viejämaan viranomaisille annetaan tieto viejistä, jotka mainitaan pyynnössä. Viejien, joita ei mainittu pyynnössä sen takia, että ne eivät olleet komission tiedossa, olisi pyydettävä kyselylomake mahdollisimman pian, koska kyseisiin osapuoliin sovelletaan myös tässä asetuksessa säädettyä määräaikaa. Kyselylomakkeita koskevat pyynnöt on toimitettava kirjallisesti jäljempänä mainittuun osoitteeseen ja niissä on mainittava asianomaisen osapuolen nimi, osoite, puhelinnumero, telekopio- ja/tai teleksinumero. ii) Kiertämättömyystodistukset (9) Perusasetuksen 13 artiklan 4 kohdan nojalla rekisteröinnistä tai muista toimenpiteistä vapauttavia todistuksia voidaan myöntää silloin, kun tuontiin ei liity kiertämistä. Komissio ottaa huomioon kyseiset todistushakemukset, jos ne jätetään tässä asetuksessa asetetussa säädetyssä määräajassa ja niiden mukana on edellä 7 kohdassa tarkoitettu kyselylomake täytettynä. F. MÄÄRÄAIKA (10) Moitteettoman hallinnon turvaamiseksi olisi asetettava määräaika, jossa asianomaiset osapuolet, jotka voivat osoittaa, että tutkimuksen tulokset todennäköisesti vaikuttavat niihin, voivat esittää kantansa kirjallisesti ja toimittaa asiaa tukevat todisteet. Olisi myös asetettava määräaika, jossa asianomaiset osapuolet voivat kirjallisesti pyytää saada tulla kuulluiksi ja osoittaa, että niiden kuulemiseen on olemassa erityisiä syitä. Sen lisäksi ilmoitetaan, että jos asianomainen osapuoli kieltäytyy antamasta tai ei muusta syystä toimita tarvittavia tietoja määräajassa taikka jos se huomattavasti vaikeuttaa tutkimuksia, alustava tai lopullinen päätös, joka voi olla myönteinen tai kielteinen, voidaan tehdä käytettävissä olevien tietojen perusteella asetuksen (EY) N:o 3283/94 18 artiklan mukaisesti, ON ANTANUT TÄMÄN ASETUKSEN: 1 artikla Aloitetaan asetuksen (EY) N:o 3283/94 13 artiklan 3 kohdan nojalla tiettyjen CN-koodiin ex 8523 20 90 luokiteltujen Kanadasta, Hongkongista, Intiasta, Indonesiasta, Macaosta, Malesiasta, Filippiineiltä, Singaporesta ja Thaimaasta peräisin olevien magneettilevyjen (3,5 tuuman mikrolevyt) tuontia koskeva tutkimus. 2 artikla Tulliviranomaisia kehotetaan asetuksen (EY) N:o 3283/94 14 artiklan 5 kohdan nojalla toteuttamaan tarpeelliset toimenpiteet 1 artiklassa tarkoitettujen tuotteiden rekisteröimiseksi sen varmistamiseksi, että jos kyseisen Japanista, Taiwanista ja Kiinan kansantasavallasta peräisin olevan tuotteen tuontiin sovellettavat polkumyyntitullit päätetään ulottaa 1 artiklassa tarkoitettuun tuontiin, ne voidaan kantaa rekisteröimispäivästä alkaen. Rekisteröinnin voimassaoloaika päättyy yhdeksän kuukautta tämän asetuksen voimaantulon jälkeen. Tuotteita ei rekisteröidä silloin, kun niiden mukana on asetuksen (EY) N:o 3283/94 13 artiklan 4 kohdan mukaisesti annettu tullitodistus. 3 artikla Jos asianomaisten osapuolten kannat on otettava huomioon tutkimuksissa, osapuolten on ilmoittauduttava, esitettävä kantansa kirjallisesti ja toimitettava tiedot 37 päivän kuluessa tämän säädöksen toimittamisesta viejämaan viranomaisille. Asianomaiset osapuolet voivat myös pyytää komissiolta saada tulla kuulluiksi ja pyytää asetuksen (EY) N:o 3283/94 13 artiklan 4 kohdan mukaisen kiertämättömyystodistuksen samassa määräajassa. Tämän säädöksen toimittamisen viejämaan viranomaisille katsotaan tapahtuneen kolmantena päivänä sen jälkeen, kun se on julkaistu. Kaikki asiaan liittyvät tiedot ja pyynnöt saada tulla kuulluiksi on lähetettävä seuraavaan osoitteeseen: European Commission Directorate-General for External Economic Relations (Division I.C.2) Attn. Mr. A. J. Stewart Cort 100 4/44 Rue de la Loi/Wetstraat 200 B-1049 Brussels (4). 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä lokakuuta 1995. Komission puolesta Leon BRITTAN Varapuheenjohtaja (1) EYVL N:o L 349, 31.12.1994, s. 1 (2) EYVL N:o L 122, 2.6.1995, s. 1 (3) EYVL N:o L 262, 21.10.1993, s. 4 (4) Teleksinumero: COMEU B 21877, telekopionumero: (32-2) 295 65 05